google/wiki40b huggingface dataset:
Finske hunderaser

Teorier om hunden i Finland

En teori er at de finske spisshundene er etterkommere av den såkalte torvhunden, som det er funnet bevis for en rekke steder, både i Europa og i deler av Asia og Afrika. Mange mener at varangerhunden var en slags stamfar for den opprinnelige lapphunden, en hund samene brukte i tidligere tider og som flere nå anser var forløperen til rekke av de nordiske spisshundrasene.

Om finske hunderaser

Utvalget av finske hunderaser forteller oss at finner, kvener og samer i tidligere tider var mest opptatt av hunden som en brukshund, og da spesielt som støtte til jakt og gjeting av reinsdyr. Et lignende mønster kan man se i både Sverige og Norge, mens Danmark helt klart har et mer kontinentalt preg i sitt utvalg.
Bilder fra en utstilling

Bilder fra en utstilling (russisk: Картинки с выставки – Воспоминание о Викторе Гартмане, Kartinki s vystavki – Vospominaniye o Viktore Gartmane, «Bilder fra en utstilling – Til minne om Victor Hartmann») er en kjent pianosuite av den russiske komponisten Modest Musorgskij. Verket ble skrevet i 1874 som en pianosuite i ti deler, som en illustrasjon til syv ulike bilder i utstillingen. Stykket er et tydelig eksempel på romantisk musikk.
Suiten er krevende å spille, og blir derfor ofte benyttet som demonstrasjonsstykke med virtuoser. Men stykket er også blitt kjent gjennom en rekke arrangementer for fullt orkester og annen bruk av verket.
Bilder fra en utstilling er inspirert av en kunstutstilling av vennen, maleren og arkitekten Viktor Hartmann, og tar lytteren med gjennom utstillingen, bilde for bilde, hvor i hvert fall syv av disse er identifisert. Dette illustreres blant annet gjennom de korte «promenadene» i verket, kortere mellomspill som tar lytteren fra rom til rom. 
Hartmann hadde dødd av aneurisme året før, bare 39 år gammel og dette dødsfallet gjorde et sterkt inntrykk på Musorgskij og andre i hans miljø. De tok derfor initiativ til å lage en utstilling med mer enn 400 av Hartmanns malerier på Det keiserlige kunstakademi i St. Petersburg i februar og mars 1874. Musorgskij bidro også med bilder han hadde i sin private eie og besøkte utstillingen. Dette gjorde ham så oppglødd at den umiddelbart skrev dette stykket i løpet av en periode på seks uker.
Det var ikke før i 1886, fem år etter Musorgskijs død, at verket ble publisert. Dette skjedde etter en lett omarbeiding av Musorgskijs nære venn Nikolaj Rimskij-Korsakov.
Senere ble stykket særlig kjent gjennom Maurice Ravels orkestrering fra 1922.
Den engelske progrockgruppa Emerson, Lake & Palmer ga ut sin egen versjon av verket i 1971, med elementer av jazz og progrock.

Identifiserte bilder i stykket

Syv av bildene er identifiserte, men et av dem Tuileries har siden gått tapt. De øvrige er:
Marmorveien (Gjøvik)

Marmorveien (2–32, 3–23) er en gate på Kopperud i Gjøvik. Hvis du kjører opp kan du kjøre inn til Bergkrystallen og Glimmerveien. På toppen ligger Seljelia.
Asian Infrastructure Investment Bank

Den asiatiske infrastrukturbanken eller Asian Infrastructure Investment Bank (AIIB) (kinesisk: 亚洲基础设施投资银行, pinyin: Yàzhōu jīchǔ shèshī tóuzī yínháng, kinesisk korttegnsform: 亚投行, Yà tóuxíng) er en multilateral utviklingsbank som ble grunnlagt av en rekke stater i juni 2015 på initiativ fra Folkerepublikken Kina, og som fremstår som et alternativ og mulig konkurrerent til Verdensbanken, Det internasjonale pengefondet (IMF) og Den asiatiske utviklingsbanken (ADB). Banken ble grunnlagt av 57 stater, med åpning for signering av nye medgrunnleggere fram til 31. desember 2015. AIIB har sitt hovedkontor i Beijing.
Bak initiativet til grunnleggelsen av denne utviklingsbanken var særlig en kinesisk utilfredshet med amerikansk dominans i Det internasjonale pengefondet, som fra kinesisk synsvinkel ikke rimelig gjenspeilet de globale maktforhold. Idet amerikanerne vegret seg mot å implementere en endring av stemmevektingen i fondet, lanserte Kina initiativet i 2013. 
Konkret har de kinesiske initiativtakerne tilbudt at lån skal kunne gis til asiatiske regjeringer med «null rente» - og uten å knytte lån og kreditter til reformer, strukturtilpasning, langsiktige garantier eller andre politiske motytelser fra lånetaker.
Silja Somby

Siljá Somby er en samisk filmregissør og manusforfatter fra Norge.
Norgesmesterskapet på ski 1980

Norgesmesterskapet på ski 1980 var norgesmesterskapet i de nordiske grenene skihopping, langrenn og kombinert.
Mesterskapet ble arrangert i Asker, Vingrom, Oslo og Meldal.

5 km

Dato: 26. januar
Sted: Asker

10 km

Dato: 24. januar
Sted: Asker

20 km

Dato: 23. mars
Sted: Vingrom

3 x 5 km stafett

Dato: 21. mars
Sted: Vingrom

15 km

Dato: 27. januar
Sted: Asker

30 km

Dato: 25. januar
Sted: Asker

50 km

Dato: 23. mars
Sted: Vingrom

3 x 10 km stafett

Dato: 21. mars
Sted: Vingrom
Gyland trevarefabrikk

Historikk

Den opprinnelige Gyland Trevarefabrik ble etablert i 1920 og nedlagt i 1956.
Den produserte blant annet vinduer og dører til møbler, lastebiler og kjøkkeninredninger. Maskinpark en er fra 1890-tallet. Maskinene stod opprinnelig i Risaaens Trevarefabrikk på Øya i Kvinesdal, (1890 – 1920), men da denne fabrikken ble lagt ned i 1920, solgte man ut alt av utstyr på auksjon og slik havnet de på Gyland Trevarefabrikk.
Aerial Derby

Aerial Derby var en hastighetskonkurranse for fly i Storbritannia sponset av Daily Mail hvor deltakerne fløy i en lukket krets rundt London. Det ble først holdt i 1912, med etterfølgende konkurranser i 1913 og 1914. Det ble avlyst under første verdenskrig, men gjenopptatt i 1919 som et "Victory Aerial Derby". Ytterligere konkurranser ble  arrangert i 1920, 1921, 1922 og 1923. Selv om et løp var planlagt i 1924 var det ikke tilstrekkelig antall påmeldte, og arrangementet ble kansellert og ikke gjenopptatt.

1924

Konkurransen i 1924 skulle arrangeres på Lympne aerodrome i Kent, hvor deltakerne skulle fly fire runder i en sløyfe på 80 km, men det hele ble avlyst siden det var for få påmeldte..
Sjef Sjøforsvaret

Sjef Sjøforsvaret (tidligere generalinspektøren for Sjøforsvaret (GIS)) er en militær embedsmann utnevnt av Kongen i statsråd som har ansvaret for å styre det norske Sjøforsvaret. Kontoret er lokalisert til Haakonsvern orlogsstasjon, Bergen.

Bakgrunn

I 1970 ble Forsvarets overkommando (FO) opprettet og Sjøforsvarets overkommando (SOK) lagt ned. Sjef for Sjøforsvaret ble da lagt inn under FO og endret navn til generalinspektøren for Sjøforsvaret. Som en del av langtidsplan for forsvarssektoren ble embeds- og stillingstittelen endret til sjef Sjøforsvaret fra 1. januar 2017.
Dakota Johnson

Personlig

Dakota var innlagt grunnet alkohol- og narkotikaavhengighet i 30 dager før jul i 2007.
Trollhättan

Severdigheter

Natur- og kulturmiljøet i Göta älvs foss- og sluseområde med sluser fra 1800, 1844 og 1916 er en turistattraksjon av internasjonal klasse. Her er fossen Trollhättefallene og Trollhätte kanal. Av andre severdigheter kan nevnes SAAB-museet og Carl Johans Torg.

Utdanningsinstitusjoner

Högskolan Väst (HV) (før 1. januar 2006 kjent som Högskolan i Trollhättan/Uddevalla, HTU) har spesialisert seg på teknisk utdannelse, og samarbeider med Saab og Volvo Aero.
Trollhättan har også flere frittstående grunnskoler, samt gymnas. De to største grunnskolene er Fridaskolan og Nya skolan.
Tyvannselva

Tyvannselva er en elv i Sannidal i Kragerø kommune i Telemark. Elva – som er ca. 1 km lang – har sitt utspring i Store Grøtvann (66 moh), og ender i Tyvann (32 moh). Tyvannselva er en del av tilhører Kragerøvassdraget.
Zongmassakren

Zongmassakren var en massakre i 1781 der et stort antall afrikanske slaver ble myrdet på slaveskipet Zong, et britisk slaveskip, hjemmehørende i Liverpool.
Hendelsen ble en milepel i kampen mot slavehandelen på 1700-tallet. Men da saken kom opp og ble kjent, var det ikke som et massemord, men som en historie om forsikringssvindel.
Zong-saken var samtidens betegnelse for hendelsen, mens massakre var en betegnelse som bare ble brukt av de radikale. I samtiden ble ikke drap på slaver, som enkeltindivider eller en masse, regnet som mord. Etter engelsk lov var hendelsen legal, og kunne uten frykt reises i retten. Men publisiteten saken fikk var en av de faktorene som førte til at slavehandelen ble forbudt noen år senere.

Massakren

Slaveskipet Zong av Liverpool hadde tatt ombord flere slaver enn det som trygt kunne transporteres da det la ut fra Afrika med kurs for Jamaica 6. september 1781. 29. november var situasjonen prekær: De overfylte slavedekkene, feilernæring og sykdom hadde tatt livet av syv fra mannskapet og nærmere seksti slaver. Mange slaver var syke.
Kapteinen vurderte situasjonen slik at de syke slavene enten ville dø før skipet nådde land eller de ville fortsatt være syke når de skulle selges, og ville dermed gi liten fortjeneste. Døde slavene mens skipet var til havs ville tapet dekkes av skipets forsikring.
Kapteinen sammenkalte befalet og foreslo å kaste de syke slavene overbord. Førstestyrmannen var den eneste som protesterte. Deretter ble planen satt i verk midt ute i Atlanterhavet; 122 syke slaver gikk overbord, 54 den 29. november, 42 slaver den 30. november og 26 slaver den 1. desember. 10 slaver benyttet anledningen til å begå selvmord ved å kaste seg overbord.
Senere ble det fremstilt slik at skipets sikkerhet var i fare; skipet hadde ikke nok vann for å holde dem i live for resten av reisen. Men vannbeholdningen ombord var fremdeles betryggende da skipet nådde Jamaica 22.desember.

Legal virksomhet

Skipets redere fremmet forsikringskrav, men forsikringsselskapet bestred dette, støttet av førstestyrmannens vitneprov. Sjøfolkene hadde selv ansvar for den farlige situasjon de var kommet opp i, fremholdt forsikringsselskapet. Det er på dette stadiet i historien at Ganville Sharp, en av de første motstanderne mot slavehandel, kommer inn i historien. Han hadde fått informasjon om massakren via Olaudah Equiano, en velkjent frigitt slave, senere skulle han skrive en selvbiografi som fikk stor betydning.
Ingen av skipets offiserer eller mannskap ble tiltalt eller straffet for drapet på 133 slaver. Det ble uttalt at enhver kaptein i en kritisk situasjon hadde rett til å kaste slaver over bord; det var i denne sammenheng ingen forskjell på slaver, kveg eller annen last.
Sharps forsøk på å stille de ansvarlige for retten fikk ingen støtte.

Abolisjonistbevegelsen

Men Zongmassakren ble en veldokumentert hendelse som ga stoff til den gryende motstandsbevegelsen mot slaveri og slavehandel. Abolisjonistbevegelsen seilte nå i medvind fram til slavehandelen ble forbudt, først på dansk-norske skip, deretter på engelske skip.
Nordfjord len

Nordfjord len var en forlening (len) under Bergenhus len, forlent til Tycho Brahe i årene 1578-86 og 1592-96. Geografisk tilsvarte lenet den nordlige halvdelen av Firdafylke og det senere Nordfjord fogderi, som inngikk i Nordre Bergenhus amt.
Den eneste kjente lensherre er astronomen Tycho Brahe som var forlent til Nordfjord i to perioder. Første gang i 1578 da han fikk Nordfjord i len av Frederik II og hadde det inntil 1586. Dette året fikk han i stedet 400 daler av Øresundstollen. Annen gang var i 1592 da han fikk lenet tilbake av Christian IV. Tycho Brahe var selv aldri i lenet, og det ble tatt hånd om av fogden Christopher Pepler. I 1596 ble lenet fratatt Brahe og lagt under Bergenhus, angivelig på grunn av et uvennskap med rikets rentemester Christoffer Valkendorf som opphavelig dreide seg om en hund.
Overhengende fare (film)

Handling

Når Ryans sjef og mentor, admiral James Greer (James Earl Jones), blir alvorlig syk, blir Ryan utnevnt til fungerende etterretningssjef i CIA. Samtidig med dette blir en amerikansk forretningsmann, som er en nær venn av presidenten, funnet myrdet ombord på en båt i Karibia. Mordet knyttes til kokain-kartell i Colombia, og det viser seg at amerikaneren hadde interesser der. Denne drapssaken blir Ryans første prøve som sjef. Men uten at han er klar over det, sender CIA av gårde den livsfarlige leiesoldaten Clark (Willem Dafoe) for å lede en paramilitær styrke mot de colombianske narkotikafyrstene. Narkotikakartellet er ikke overbegeistret, og det ender med en rekke voldelige gjengjeldelser fra begge parter. Ryan blir involvert på stort sett alle punkter, og blir lurt til Colombia av presidenten for å rydde opp. Noe som kan ende med at han selv får skylden for alt sammen. Ryan tar imidlertid saken i egne hender og satser livet og karrieren for det eneste han fremdeles tror på - sannheten.
Christian Julius Schou

Biografi

Hans far var overtollbetjent, Didrik Hansen Schou (1744–95). Faren døde da Christian Julius bare var tre år. Dermed ble moren, Anna Ludovica Wittrog, (1762–1839) sittende i trange økonomiske kår. En velhavende slektning av henne, kjøpmann Nicolay Bøgh, tok imidlertid sønnen til seg og sørget for både skolegang og handelsutdannelse.
Christian Julius viste særskilte evner for forretninger, og fikk i 1822 handelsborgerskap i Christiania. Samme år ble han gift med Birgitte Halvordine Ramm (1796–1877), som var datter av en generalmajor. Hun ble født på Vinger, men vokste opp i Vestre Aker.
Schou overtok en såkalt bondehandel på Grønland, like ved Vaterlands bro. Etter at de i 1834 kjøpte Sinsen gård av Staten og drev den opp til mønsterbruk, var han også igang med meieri, eddikfabrikk, brennevinsbrenneri og vattfabrikk. Senere overtok Schou sin svigerfars eiendom Lakkegården i Lakkegaten 58.
I 1837 kjøpte han Jørgen Youngs bryggeri i Fjerdingen. Bryggeriet fikk navn etter ham selv, og ble etterhvert utvidet og flyttet. Etter mye strev lyktes det Schou i 1843, som den første i Norden, å skaffe en bayersk gjærkultur, som gjorde det mulig for ham å fremstille undergjæret øl. Dette drikket var mer holdbart enn overgjæret øl, og var en viktig forutsetning for frakt og salg.
For å oppmuntre til tekniske ferdigheter opprettet Schou i 1872 et lagat på 40 000 kroner «til Udbredelse af tekniske Kundskaber», hvor rentene skulle tilfalle Christiania tekniske Skole. Samme år ble han utnevnt til ridder av St. Olavs Orden.
Eldstesønnen, Halvor Arntzen Schou (1823–1879), var den som først overtok og drev bryggeriet videre. Schous Bryggeri ble solgt ut av familien 1898, og var landets eldste bryggeri i kontinuerlig drift da det etter fusjon med Frydenlunds bryggeri ble nedlagt i 1981.
Fabrikkgründeren har også gitt navn til Christian Schous vei, og til Schous plass.
André Støylen

Liv og virke

Han ble politisk aktiv i tenårene og satt som formann i Møre og Romsdal Unge Høyre 1986–1988 og 1. nestleder i Unge Høyres sentralstyre 1990–1992. Han var ansatt som generalsekretær 1992–1994 og deretter valgt til leder i Unge Høyre 1994–1996. I 2000 var han engasjert som aksjonsleder i TV-aksjonen for SOS-barnebyer.
Støylen var statssekretær for statsråd Børge Brende i Miljøverndepartementet 2001–2002, Oslos byråd for finans og utvikling 2002–2007 og nestleder i Oslo Høyre 2006–2008.
Støylen har arbeidet for blant andre Geelmuyden.Kiese, Icon Medialab, McKinsey & Company og Ringnes; han var økonomidirektør i Norges Røde Kors 2009–2013 før han i 2014 tiltrådte som administrerende direktør i Sparebankstiftelsen DNB. I 2016 ble han styreleder i mediekonsernet Amedia, etter at Sparebankstiftelsen DNB kjøpte aksjemajoriteten i selskapet. Han har også vært styreleder i LHL-klinikkene 2012–2014, styreleder i Boligbygg Oslo, styremedlem i Nasjonalmuseet for kunst, arkitektur og design 2008–2013 og nestleder i representantskapet i Norges Bank 2014–2015.
Støylen er utdannet siviløkonom fra BI fra 1995.
Världens bästa Lotta

Världens bästa Lotta er en samleplate med Lotta Engberg, utgitt den 22. mars 2006.
Cantus firmus

Cantus firmus (omtrentlig fastholdt sang, flertall Cantus firmi, forkortet c. f.) er betegnelsen på en melodi som danner basis for en polyfon komposisjon, det vil si ved at de andre stemmene veves rundt den faste cantus firmus-stemmen.
I middelalderens begynnende flerstemmighet ble den faste gregorianske melodien vanligvis sunget i tenorstemmen mens en, to og senere også tre andre stemmer sang rundt denne. Tenor kommer av latin tenere som betyr å holde, så tenorstemmen fikk sitt navn fordi den holdt cantus firmus.
Komposisjoner med cantus firmus var vanlige gjennom hele 1200-tallet. Nesten all musikk i Notre-Dame-skolen er med cantus firmus, i likhet med 1200-talls-motettene. Mange av disse motettene var skrevet med tekst på forskjellige språk, for eksempel med kirkelige latinske tekster i cantus firmus i den laveste stemmen og med kjærlighetsdikt på folkespråket i høyere toneleier, eller kirkelige tekster kunne synges til kjente verdslige melodier.
På 1300-tallet var teknikken i vanlig bruk for de fleste vokale kirkemusikalske verk, etter hvert med betydelige utbroderinger. Kontinentale komponister brukte gjerne isorytmikk, og i England eksperimenterte komponister med å la cantus firmus-melodien bevege seg fra stemme til stemme uten at den ble vesentlig endret. 
Barokk-komponister brukte gjerne cantus firmus-teknikker i instrumentalmusikken, spesielt i orgelbearbeidelser. Som de fleste kirkemusikk-komponister brukte Johann Sebastian Bach teknikken i sine kantater og orgelverk. En annen betydelig komponist av cantus firmus-verk var Johann Pachelbel.
Polites

Utseende

Små til middelsstore (vingespenn gjerne 25-30 millimeter), brune og oransje smygere, sjeldnere brune med hvite flekker. De ligner sterkt på mange andre Hesperiinae.
Undersiden er blekere og mer gråaktig, på bakvingen med lyse streker.

Levevis

Larvene lever på gress og halvgress.

Utbredelse

Slekten er utbredt i Amerika, fra det sørlige Canada i nord til Argentina i sør, med fleste arter i Nord-Amerika.
Purple Rain (film)

Handling

Handlingen utspiller seg i Minneapolis og Prince har hovedrollen som den unge og talentfulle musikeren "The Kid", sanger i bandet "The Revolution". "The Kid" treffer sangerinnen "Apollonia" og de to innleder en problematisk romanse. Han strever iherdig med å få forholdet til Apollonia til å fungere samt å holde sammen bandet. I tillegg gjør musikeren "Morris Day", med gruppen "The Time", livet vanskelig for ham. Oppå alt dette har han også en voldelig far å streve med.
Alle personene (utenom Prince og de som spiller hans foreldre) bruker sine virkelige navn i filmen.

Om filmen

Purple Rain ble en forholdsvis stor publikumssuksess og innbrakte $68 millioner i USA alene.
Produksjonskostnadene var på ca $7 millioner.

Anmelderne

Purple Rain har fått 68 % på Rotten Tomatoes og 55 % på Metacritic.
Aftenposten gav den forholdsvis god omtale og skrev: «Isolert sett som film, er ikke Purle Rain noe mesterverk, men den er ett av flere dokumenter over hvilken gigant rocke-artisten Prince er».

Priser

Den vant en Oscar i klassen beste filmmusikk. Den vant også en Grammy og Brit Awards for musikken. Prince ble i tillegg tildelt en Image Award i klassen beste mannlige skuespiller.
Olivier Mukuta

Bakgrunn

Olivier Mukuta kom selv til Norge som kvoteflyktning i 2005. Han flyktet fra fødelandet Kongo med familien, som foruten foreldrende bestod av Olivier og hans fire søsken. Han bodde i flyktningeleir i Malawi fra han var seks til han var 17 år. I Norge utdannet han seg til ingeniør, og ble ansatt som medisinsk teknisk ingeniør ved sykehuset Ahus i Oslo.
Freden i Pressburg

Freden i Pressburg ble inngått i Pressburg (Bratislava) den 26. desember 1805 mellom Østerrike og Napoléon Bonapartes Frankrike etter slaget ved Austerlitz. Det markerte slutten på den tredje koalisjonskrigen.
Avtalen innebar at Østerrike måtte avstå grevskapet Tirol og Vorarlberg til Bayern. Resten av For-Østerrike måtte avstås til Baden og Württemberg. Områdene Veneto, Dalmatia og Istria, ble avstått til Napoleons italienske kongedømme.
Erkebispedømmet Salzburg samt Berchtesgaden kom derimot under Østerrike. Keiser Frans II ble tvunget til å anerkjenne Bonaparte som keiser, og til selv å gi avkall på tittelen romersk keiser.
Haicang

Haicang (forenklet kinesisk: 海沧区; tradisjonell kinesisk: 海滄區; pinyin: Hǎicāng Qū; Pe̍h-ōe-jī: Hái-chhong-khu) er et bydistrikt i den subprovinsielle by Xiamen i provinsen Fujian i Folkerepublikken Kina. Det har et areal på 155 km² og teller 130 000 innbyggere (2002).
Distriktet ble etablert i 2003.
Det ligger sørvest for Xiamenøya.

Administrative enheter

Subdistriktene Haicang (海沧街道) og Xinyang (新阳街道)
Storkommunene Dongfu (东孚镇) og Haicang (海沧镇)
Andre enheter: Haicang regjeringsfarm (海沧农场), Nummer en regjeringsfarm (第一农场), Tianzhufjellet regjeringsskog (天竺山林场)
Mastekran

En mastekran er en kran til hjelp for å reise mastene på et seilskip. På de store seilskipene er mastene en komplisert konstruksjon i mange deler og ikke bare en tykk stokk. Det er derfor nødvendig med en høy kran til også å få de øverste delene på plass.
Stein Reinertsen

Bakgrunn

Reinertsen var tidligere ansatt ved Norges Kristelige Student- og Skoleungdomslags hovedkontor i Oslo, blant annet som forlagssjef i forlaget Credo. Han var i 16 år sokneprest i Farsund, har vært sykehusprest i Flekkefjord, og ble utnevnt til prost i Mandal 16. september 2011.
Reinertsen ble valgt som de geistliges representant i Agder bispedømmeråd ved valget i 2009 , og som første vararepresentant i 2011. Han var også medlem av kirkerådet i perioden 2010–2012.

Bispeutnevnelsen i Agder 2012

Ved høringsrunden før ansettelse av ny biskop i Agder og Telemark i 2012 fikk Reinertsen både flest førstestemmer og flest totalstemmer (der 2. og 3. stemmer telles likt med 1. stemmer). Kirkerådet valgte Reinertsen med 10 mot 5 stemmer. Tilsettelsen ble bekjentgjort 7. desember 2012. Reinertsen ble med dette den første biskop i Norge valgt av kirken selv siden reformasjonen.
Phylloxeroidea

Utseende

Små, gjerne blekt fargede bladlus. De vingede formene (alatae) har store, skjøre vinger. De mangler "rørene" oppe på bakkroppen som de fleste bladlus har. Siden de gjerne lever i galler ser man ikke ofte disse dyrene.

Levevis

Gruppen Phylloxerini lever for det meste på eik (Quercus spp.) og hikkori (Carya spp.), dessuten omfatter denne gruppen vinlusen, som lever på vinranker. Phylloxerinini lever på busker i vierfamilien (Salicaceae). Bare få av artene i Phylloxeridae veksler mellom ulike verter. Familien bartrelus (Adelgidae) lever på bartrær, der de danner galler.

Skadedyr

Særlig én art fra denne familien har utmerket seg som et økonomisk veldig viktig skadedyr. Den ca. 1 mm lange arten vinlus, Viteus vitifoliae stammer opprinnelig fra det østlige Nord-Amerika, der den lever på røttene og bladene av ulike viltvoksende vin-arter (Vitis spp.). Disse er forholdsvis resistente mot arten, men det viser seg at den europeiske vindruen (Vitis vinifera) er svært utsatt for angrep. Nymfenes angrep på røttene kan, sammen med sekundære soppangrep, føre til at røttene blir effektivt ringbarket og vinstokkene dør. D. vitifolii ble ved et uhell innført fra Nord-Amerika til Europa på 1860-tallet, og på slutten av 1800-tallet truet den med å rasere europeisk vindyrking fullstendig. Man lykkedes i stor grad i å stoppe ødeleggelsene ved å utvikle resistente vinstokker, dels gjennom krysning med nordamerikanske arter. Enkelte vinkjennere hevder at dette førte til at kvaliteten på europeisk vin sank merkbart.
Bartrelusene er til dels alvorlige skadedyr på bartrær i tømmerproduksjon.
Socijaldemokratska partija Hrvatske

Historie

Partiet utviklet seg fra den kroatiske del av det jugoslaviske kommunistpartiet, da avdelingen sammen med den slovenske, brøt med moderpartiet. Dette hadde sin årsak i et dårlig forholdet til den serbiske del, som ble ledet av Slobodan Milošević. Jugoslavia opphørte kort tid etter å være en kommunistisk stat. Partiet tapte det første demokratiske valget i 1990, men forble det største opposisjonspartiet.
Partiet ble 30. april 1994 partiet slått sammen med Socijaldemokrati Hrvatske og fikk sitt nåværende navn.

Valgene i 2000, 2003, 2007 og 2011

Etter parlamentsvalget i Kroatia 2000 dannet partiet regjering sammen med flere mindre partier, og denne regjeringen ble sittende til valget i 2003. Etter valget i 2007 fikk partiet 56 av 153 plasser i Kroatias parlament. Valget i 2011 medførte at partiet økte sin representasjon i Sabor til 59 av parlamentets 151 medlemmer.